**Ventspils brīvdabas spēles “S4”**

**nolikums**

**Spēles izsludina**-

Partneru apvienība, kuras sastāvā ir Zemessardzes 46.kājnieku bataljons un Jaunsardze, Jaunrades nama Tēlotājas mākslas studiju “ART PLANET”, Ventspils Jauniešu māja, Ventspils bibliotēka, konkursa “No vēstures līdz mūsdienām” ietvarā izsludina – “Ventspils brīvdabas spēles *S4”*. Spēļu nosaukums *S4* sevī ietver jēdzienus: Spēks. Stratēģija. Sadarbība. Saliedētība.

**Spēļu mērķis -**

Sagaidot Lāčplēša dienu, 11.novembri - stiprināt valstiskās apziņas identitāti, veicināt jauniešos līdera un sadarbības prasmes, veicināt izpratni par drošības un aizsardzības politiku, iesaistīt jauniešus krīzes pārvarēšanas simulācijas, kas atbilst mūsdienu starptautiskajiem drošības izaicinājumiem, kā arī veicināt Ventspils jaunsargu kustības attīstību un sadarbību ar citām organizācijām.

**Spēļu dalībnieki -**

Skolēni un jaunieši no 15 gadu līdz 25 gadu vecumam, kuri ir izveidojuši komandas 3 – 5 cilvēku sastāvā, kurās vismaz 50 % dalībnieku ir zēni.

**Pieteikšanās –**

Līdz 2015. gada 23. oktobra plkst. 17.00 uz e-pastu biblioteka@ventspils.lv

Pieteikumā norāda ziņas, kurās norādīts: katra komandas dalībnieka vārds, uzvārds, vecums, mācību iestāde un kontaktinformācija (e-pasta adrese, telefona numurs).

Gaidām komandu pieteikumus. Pirmo, piekto un desmito pieteikto komandu, spēļu dienā gaidīs pārsteigums. Nenokavē!

**Spēļu aktivitātes –**

Vērstas uz spēka, izturības, atjautības, komandas darba, saliedētības pārbaudījumiem. Būs interesanti un noderīgi!

Spēles notiks 2015. gada 6. novembrī, Ventspils Jūrmalas parkā. Norises laiks no plkst. 11:45 līdz plkst. 16:00 (maksimāli).

Apģērbs atbilstoši laika un brīvdabas apstākļiem (apavi, cimdi, cepure, kurus iespējams var nosmērēt). Pieteiktajām komandām informācija par spēļu norisi, pulcēšanās vietu un laiku tiks sūtīta uz pieteikto e-pastu līdz 2015. gada 31.oktobrim.

**Ventspils brīvdabas spēļu S4 vērtēšanas kritēriji -**

laiks, precizitāte, žetonu vērtību summa.

**Ventspils brīvdabas spēļu *S4* vērtēšanas komisijas sastāvs:**

**Jānis Mežavilks** - Zemessardzes 46. kājnieku bataljona komandieris, majors;

**Mārtiņš Irbe –** Zemessardzes 46. kājnieku bataljona karavīrs, jaunsargu instruktors;

**Kristians Jacevičs -** Ventspils pilsētas domes Izglītības pārvaldes jaunatnes lietu speciālists;

**Ingvilda Knāviņa** - māksliniece, VJN Tēlotājas mākslas studijas "ART PLANET" vadītāja;

un **kontrolpunktu tiesneši**.

**Rezultātu paziņošana –**

2015. gada6. novembrī. Ventspils brīvdabas spēļu *S4* noslēgumā.

**Apbalvošana-**

Ventspils brīvdabas spēlēs *S4*tiks apbalvotas 3 labākās komandas, publiski paziņojot un sveicot, 2015. gada 11. novembrī plkst. 16.00, Ventspils Galvenajā bibliotēkā Akmeņu ielā 2. Pārsteiguma balvas no organizatoriem.

**Telefons uzziņām**

27862936 Mārtiņš Irbe, informatīvais e-pasts m2i@inbox.lv